สวัสดีครับ ไม่ทราบว่าแบบนี้คืออะไรเหรอครับ ขึ้นบริเวณตรงข้อพับขา 2 ข้างครับ เป็นตุ่มสีแดง ๆ แล้วข้างในก็มีจุดสีเหลืองน้ำตาลครับ อยากจะแนบรูปภาพ แต่ทำไม่ได้ครับ 😢
สวัสดีค่ะ ตุ่มสีแดงตามข้อพับอาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5 ตุ่มจากการถูกแมลงกัดแนะนำสังเกตอาการ ควรไปพบแพทย์ผิวหนังถ้ามีตุ่มขึ้นหลายบริเวณ แดง คันมาก มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บ หากเป็นผื่นผิวหนังอักเสบไม่ว่าจะจากแพ้สารสัมผัส จากภายในตัวเอง หรือแพ้แสงจะได้ยาทาในกลุ่มสเตียรอยด์ แต่ถ้าเป็นการติดเชื้อราจะต้องใช้ยาฆ่าเชื้อราทาค่ะการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง หลีกเลี่ยงแดดหรือที่ๆอากาศร้อนจัด เพราะเหงื่อและแสงแดดอาจเป็นตัวกระตุ้นให้ตุ่มคันแย่ลงได้